Kiripik bayem

Kiripik bayem téh kiripik anu dijieun tina daun bayem sarta digoréng maké tipung anu geus disamaraan. Biasana mah rasana asin jeung seungit bawang nu gurih.

Cara nyieun

Bahan-bahan 
 50 lambar daun bayem nu seger kénéh
 250 gr tipung béas
 50 gr aci hui
 4 sirung bawang bodas (lemeskeun)
 5 siki bawang beureum (lemeskeun)
 3 siki muncang (lemeskeun)
 2 cm konéng (lemeskeun)
 uyah sacukupna
 panyedep rasa sacukupna
 cai sacukupna

Léléngkahan nyieun 
 Kumbah nepi ka beresih bayem nu geus disiapkeun. Ieu gunana pikeun miceun zat kimia nu bahaya dina bayem.
 Jieun adonan tipungna ku cara ngagalokeun tipung béas, aci hui jeung samara nu geus dilemeskeun jiga muncang, bawang bodas, bawang beureum, uyah jeung konéng. 
 Caian saeutik-saeutik nepi ka cukup éncér, tapi ulah éncér teuing.
 Golotrokkeun minyak goréng dina katél, saméméh bayem digoréng, anclomkeun heula kana adonan tuluy goréng wéh nepi ka garing jeung asak.
 Engkeun sarta suguhkeun, bisa ogé ditambahan panglengkep lianna jiga saos sambel ajang panyocolna sangkan leuwih ngeunah.

Rujukan 
bayem
Artikel Wiki Sabanda II